Prinsesseliv: Halifax
Prinsessen var i dag på bytur med prinsgemalen i anledningen af beslutningen om et nyt strygebræt. Nu kan den uvidende undersåt nok sidde og gnægge over den superborgerlige prinsesse, og sandt at sige var hun heller ikke stolt over situationen, men prinsessen køber ikke noget ubeset så derfor denne ekskursion. Heldigvis var det hurtigt overstået og som belønning fik prinsessen en burger.
Burgeren blev indtaget på Halifax, hvor prinsessen ikke tidligere havde været. Prinsessen fik en "københavner" som er stedets klassiske burger, mens prinsgemalen valgte en "palermo" med blue cheese.
Begge burgere var veltillavede og godt smagt til, og der ud over var de grove kartoffelbåde med dip rigtig gode. Bestemt et sted prinsessen gerne kommer igen. Stedet er ret populært, så hvis man ikke har tålmodighed til at vente på et bord må man komme tidligt, da det ikke er muligt at reservere bord.
Efter burgeren så prinsessen filmen Crazy Stupid Love, som er en meget sjov komedie af de bedre.
Endnu en god fredag for prinsessen og en god start på weekenden.
Indsendt af Prinsesse Suh kl. 23.52
cs 23. oktober 2011 kl. 13.31
Sidder jo her og bliver helt sulten...
Prinsesse Suh 23. oktober 2011 kl. 18.01
Jeps - det gør prinsessen da også. Godt der er styr på aftensmaden, ellers ville hun da have været på vej igen...